ବେଆଇନ୍ ବାଲି ଚାଲାଣକୁ ନେଇ ବୋମାମାଡ଼\nନୂଆଗାଁ,୯। ୧(ଡି.ଏନ୍.ଏ.)- ନୟାଗଡ ଜିଲା ଓଡଗାଁ ଥାନା ଅଧୀନ ବଡପଦା ଗ୍ରାମରେ ବେଆଇନ୍ ବାଲିଚାଲାଣକୁ ସୋମବାର ସନ୍ଧ୍ୟାରେ ବୋମାମାଡ ହୋଇଛି।ଏଥିରେ ଶୁଣ୍ଡିଝୋଲା ଗ୍ରାମର ୫ ଜଣ ଗୁରୁତର ହୋଇଥିବା ବେଳେ ଜଣଙ୍କୁ କଟକ ବଡ ଡାକ୍ତରଖାନାକୁ ସ୍ଥାନାନ୍ତର କରାଯାଇଛି।\nବେଆଇନ୍ ବାଲି ଚାଲାଣକୁ ନେଇ ବୋମାମାଡ଼\t January 9th, 16:26 PM January 9th, 17:13 PM\nନୂଆଗାଁ,୯। ୧(ଡି.ଏନ୍.ଏ.)- ନୟାଗଡ ଜିଲା ଓଡଗାଁ ଥାନା ଅଧୀନ ବଡପଦା ଗ୍ରାମରେ ବେଆଇନ୍ ବାଲିଚାଲାଣକୁ ସୋମବାର ସନ୍ଧ୍ୟାରେ ବୋମାମାଡ ହୋଇଛି।ଏଥିରେ ଶୁଣ୍ଡିଝୋଲା ଗ୍ରାମର ୫ ଜଣ ଗୁରୁତର ହୋଇଥିବା ବେଳେ ଜଣଙ୍କୁ କଟକ ବଡ ଡାକ୍ତରଖାନାକୁ ସ୍ଥାନାନ୍ତର କରାଯାଇଛି। ଗୁରତରମାନେ ହେଲେ ଶୁଣ୍ଡିଝୋଲା ଗ୍ରାମର ରମେଶ ସାହୁ, ତ୍ରିଲୋଚନ ଦୁଆରି, ନୀଳ ମହାକୁଡ,କାହ୍ନୁ ମଙ୍ଗଳ,ସୁକିରିଆ ମଙ୍ଗଳ ଓ କୁଳମଣୀ ମଙ୍ଗଳ। ସେମାନଙ୍କ ମଧ୍ୟରୁ କୁଳମଣୀଙ୍କ ଅବସ୍ଥା ଅଧିକ ଗୁରୁତର ଥିବାରୁ ତାଙ୍କୁ କଟକ ବଡ ଡାକ୍ତରଖାନାକୁ ସ୍ଥାନାନ୍ତରିତ କରାଯାଇଛି। ଏହାକୁ ବିରୋଧ କରି ମଙ୍ଗଳବାର ଶୁଣ୍ଡିଝୋଲାର ଗ୍ରାମବାସୀ ବାହାଡାଜଲା ଠାରୁ ମହୀପୁର ଯିବା ରାସ୍ତାକୁ ଶୁଣ୍ଡିଝୋଲା ଛକଠାରେ ଅବରୋଧ କରିଛନ୍ତି। ମିଳିଥିବା ସୂଚନା ଅନୁଯାୟୀ, ଗତ ଶନିବାର ବଡପଦାର ତ୍ରିନାଥ ସ୍ବାଇଁ ଶୁଣ୍ଡିଝୋଲା ଗ୍ରାମର ଘଟିକାନାଳରୁ ବେଆଇନ୍ ବେଳେ ବାଲି ଉଠାଇବା ବେଳେ ଗ୍ରାମବାସୀ ଏହାକୁ ବିରୋଧ କରିଥିଲେ। ଏନେଇ ନିକଟସ୍ଥ ବାହାଡାଜଲା ଫାଣ୍ଡିରେ ଅଭିଯୋଗ ହୋଇଥିଲା। ମାତ୍ର ପୋଲିସ କୌଣସି କାର୍ଯ୍ୟାନୁଷ୍ଠାନ ନ ନେବାରୁ ରବିବାର ରମେଶ ଯାଇ ଫାଣ୍ଡିରେ ପୁନର୍ବାର ଅଭିଯୋଗ କରିଥିଲେ। ଅଭିଯୋଗକରି ରମେଶ ଘରକୁ ଫେରିବା ବେଳେ ତାଙ୍କୁ ମାଡ ମରାଯାଇଥିଲା। ଏହାକୁ ବିରୋଧ କରି ସୋମବାର ସନ୍ଧ୍ୟାରେ ରମେଶ ଶୁଣ୍ଡିଝୋଲାର ଗ୍ରାମର କେତେଜଣ ଗ୍ରାମବାସୀଙ୍କ ସହ ମିଶି ଫାଣ୍ଡିକୁ ଅଭିଯୋଗ କରିବାକୁ ତ୍ରିନାଥଙ୍କ ଘର ଦେଇ ଯାଉଥିଲେ। ଏହି ସମୟରେ ତାଙ୍କ ଘରପାଖରେ ବୋମାମାଡ ହୋଇଥିଲା। ଏଥିରେ ଉପରୋକ୍ତ ବ୍ୟକ୍ତିମାନେ ଗୁରୁତର ହୋଇଥିବା ବେଳେ ତ୍ରିନାଥଙ୍କ ଘରର କିଛି ଅଂଶ ଭାଙ୍ଗି ଯାଇଛି। ଓଡଗାଁ ପୋଲିସ ଘଟଣାସ୍ଥଳରେ ପହଞ୍ଚତ୍ ଏହାର ତଦନ୍ତ କରୁଛି।
